ประกาศกระทรวงเกษตรและสหกรณ์

เรื่อง กำหนดชื่อ ประเภท หรือชนิดของใบรับรองตามกฎหมายว่าด้วยการควบคุมคุณภาพอาหารสัตว์ ตลอดจนหลักเกณฑ์ วิธีการ และเงื่อนไขในการขอใบรับรอง การต่ออายุใบบรับรอง (ฉบับที่ ๒)

พ.ศ. ๒๕๖๖

โดยที่เป็นการสมควรแก้ไขเพิ่มเติมประกาศกระทรวงเกษตรและสหกรณ์ เรื่อง กำหนดชื่อ ประเภท หรือชนิดของใบรับรองตามกฎหมายว่าด้วยการควบคุมคุณภาพอาหารสัตว์ ตลอดจนหลักเกณฑ์ วิธีการ และเงื่อนไขในการขอใบรับรอง การต่ออายุใบบรับรอง ลงวันที่ ๑๑ สิงหาคม พ.ศ. ๒๕๖๐ เพื่อให้มีความเหมาะสม และสอดคล้องกับมาตรฐานสากล

อาศัยอำนาจตามความในมาตรา ๕ วรรคหนึ่ง มาตรา ๕๒ วรรคสอง และมาตรา ๕๕ วรรคสอง แห่งพระราชบัญญัติควบคุมคุณภาพอาหารสัตว์ พ.ศ. ๒๕๕๘ รัฐมนตรีว่าการกระทรวงเกษตรและสหกรณ์ จึงออกประกาศไว้ ดังต่อไปนี้

ข้อ ๑ ประกาศนี้เรียกว่า “ประกาศกระทรวงเกษตรและสหกรณ์ เรื่อง กำหนดชื่อ ประเภท หรือชนิดของใบรับรองตามกฎหมายว่าด้วยการควบคุมคุณภาพอาหารสัตว์” ตลอดจนหลักเกณฑ์ วิธีการ และเงื่อนไขในการขอใบรับรอง การต่ออายุใบบรับรอง (ฉบับที่ ๒) พ.ศ. ๒๕๖๖”

ข้อ ๒ ประกาศนี้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ ๓ ให้ยกเลิกความใน (๑) ของข้อ ๔ ของประกาศกระทรวงเกษตรและสหกรณ์ เรื่อง กำหนดชื่อ ประเภท หรือชนิดของใบรับรองตามกฎหมายว่าด้วยการควบคุมคุณภาพอาหารสัตว์ ตลอดจนหลักเกณฑ์ วิธีการ และเงื่อนไขในการขอใบรับรอง การต่ออายุใบบรับรอง พ.ศ. ๒๕๖๐ และให้ใช้ความต่อไปนี้แทน

“(๑) ใบรับรองระบบการประกันคุณภาพอาหารสัตว์ ดังนี้

(ก) ใบรับรองระบบการจัดการด้านสุขลักษณะที่ดีในสถานประกอบการ (GHPs) ซึ่งภาษาอังกฤษว่า Good Hygiene Practices (GHPs) หรือซึ่งภาษาอังกฤษอื่นในลักษณะเดียวกัน

(ข) ใบรับรองระบบการจัดการด้านการวิเคราะห์อันตรายและจุดวิกฤตที่ต้องควบคุม (HACCP) ซึ่งภาษาอังกฤษว่า Hazard Analysis and Critical Control Point (HACCP) หรือ ซึ่งภาษาอังกฤษอื่นในลักษณะเดียวกัน”

ข้อ ๔ ให้ยกเลิกความในข้อ ๕ ของประกาศกระทรวงเกษตรและสหกรณ์ เรื่อง กำหนดชื่อ ประเภท หรือชนิดของใบรับรองตามกฎหมายว่าด้วยการควบคุมคุณภาพอาหารสัตว์ ตลอดจน หลักเกณฑ์ วิธีการ และเงื่อนไขในการขอใบรับรอง การต่ออายุใบรับรอง พ.ศ. ๒๕๖๐ และให้ใช้ ความต่อไปนี้แทน

“ข้อ ๕ ผู้ผลิตอาหารสัตว์ผู้ใดประสงค์จะขอรับใบรับรองระบบการประกันคุณภาพอาหารสัตว์ ให้ยื่นคำขอพร้อมด้วยหลักฐานตามที่ระบุไว้ในคำข้อนี้”

ข้อ ๕ ให้ยกเลิกความในข้อ ๑๕ ของประกาศกระทรวงเกษตรและสหกรณ์ เรื่อง กำหนดชื่อ ประเภท หรือชนิดของใบรับรองตามกฎหมายว่าด้วยการควบคุมคุณภาพอาหารสัตว์ ตลอดจน หลักเกณฑ์ วิธีการ และเงื่อนไขในการขอใบรับรอง การต่ออายุใบรับรอง พ.ศ. ๒๕๖๐ และให้ใช้ ความต่อไปนี้แทน

“ข้อ ๑๕ ผู้รับใบรับรองระบบการประกันคุณภาพอาหารสัตว์ที่ประสงค์จะขอต่ออายุใบรับรอง ระบบการประกันคุณภาพอาหารสัตว์ ให้ยื่นคำขอก่อนใบรับรองระบบการประกันคุณภาพอาหารสัตว์เดิม สินอายุไม่น้อยกว่าสามสิบวัน พร้อมด้วยหลักฐานตามที่ระบุไว้ในแบบคำข้อนี้”

ข้อ ๖ ให้ยกเลิกความใน (๒) ของข้อ ๒๐ ของประกาศกระทรวงเกษตรและสหกรณ์ เรื่อง กำหนดชื่อ ประเภท หรือชนิดของใบรับรองตามกฎหมายว่าด้วยการควบคุมคุณภาพอาหารสัตว์ ตลอดจนหลักเกณฑ์ วิธีการ และเงื่อนไขในการขอใบรับรอง การต่ออายุใบรับรอง พ.ศ. ๒๕๖๐ และให้ใช้ความต่อไปนี้แทน

“(๒) ใบรับรองระบบการประกันคุณภาพอาหารสัตว์ อย่างใดอย่างหนึ่งที่ออกให้โดย กรมปศุสัตว์หรือกรมประมง หากไม่มีใบรับรองดังกล่าวต้องได้รับการตรวจสอบสถานประกอบการผลิต อาหารสัตว์ กระบวนการผลิต และคุณภาพอาหารสัตว์นั้น โดยเจ้าหน้าที่ของผู้อนุญาต แล้วแต่กรณี”

ข้อ ๗ ใบรับรองระบบการจัดการด้านสุขลักษณะที่ดีในสถานประกอบการ (GMP) ที่ออกให้ ตามประกาศกระทรวงเกษตรและสหกรณ์ เรื่อง กำหนดชื่อ ประเภท หรือชนิดของใบรับรอง ตามกฎหมายว่าด้วยการควบคุมคุณภาพอาหารสัตว์ ตลอดจนหลักเกณฑ์ วิธีการ และเงื่อนไขการขอ ใบรับรอง การต่ออายุใบรับรอง พ.ศ. ๒๕๖๐ ก่อนประกาศนี้ใช้บังคับ ให้ยังใช้ได้จนกว่าสินอายุ หากผู้รับใบรับรองระบบการจัดการด้านสุขลักษณะที่ดีในสถานประกอบการ (GMP) ที่ใบรับรองยังไม่สิ้นอายุ ประสงค์ขอใบรับรองระบบการจัดการด้านสุขลักษณะที่ดีในสถานประกอบการ (GHPs) ต้องได้รับ การตรวจประเมินเพิ่มเติมเกี่ยวกับข้อกำหนดดังกล่าว การออกใบรับรองให้นำความในข้อ ๑๑ ข้อ ๑๒ และข้อ ๑๓ ของประกาศกระทรวงเกษตรและสหกรณ์ เรื่อง กำหนดชื่อ ประเภท หรือชนิดของใบรับรอง

ตามกฎหมายว่าด้วยการควบคุมคุณภาพอาหารสัตว์ ตลอดจนหลักเกณฑ์ วิธีการ และเงื่อนไขในการขอใบรับรอง การต่ออายุใบรับรอง พ.ศ. ๒๕๖๐ มาใช้บังคับโดยอนุโลม การออกใบรับรองระบบการจัดการด้านสุขลักษณะที่ดีในสถานประกอบการ (GHPs) แทนใบรับรองระบบการจัดการด้านสุขลักษณะที่ดีในสถานประกอบการ (GMP) ฉบับเดิม ให้ระบุวันสิ้นอายุการรับรองตามกำหนดวันสิ้นอายุในใบรับรองฉบับเดิม

ประกาศ ณ วันที่ ๒๒ กุมภาพันธ์ พ.ศ. ๒๕๖๖
ประภัตร โพธสุขน
รัฐมนตรีช่วยว่าการกระทรวงเกษตรและสหกรณ์ ปฏิบัติราชการแทน
รัฐมนตรีว่าการกระทรวงเกษตรและสหกรณ์